ชื่อ : นราธิป ทาคำ นายวิทวัส ภิระบรรณ์

ชื่อเรื่อง : การพัฒนาระบบบริหารจัดการอสังหาริมทรัพย์ เพื่อจัดการข้อมูลอย่างเป็นระบบ

 สำหรับการขาย (Real Estate Management System)

สาขาวิชา : เทคโนโลยีคอมพิวเตอร์

สาขางาน : คอมพิวเตอร์ซอฟต์แวร์

ที่ปรึกษา : แดงต้อย คนธรรพ์

ปีการศึกษา : 2565

**บทคัดย่อ**

 การทำโครงการครั้งนี้มีวัตถุประสงค์ 2 ประการ คือ 1) เพื่อพัฒนา ระบบบริหารจัดการอสังหาริมทรัพย์ เพื่อจัดการข้อมูลอย่างเป็นระบบ สำหรับงานขาย (Real Estate Management System) 2) เพื่อหาประสิทธิภาพของ ระบบบริหารจัดการอสังหาริมทรัพย์ เพื่อจัดการข้อมูลอย่างเป็นระบบ สำหรับงานขาย ผู้จัดทำโครงการจึงได้พัฒนาระบบเพื่ออำนวยความสะดวกให้แก่บริษัทอสังหาริมทรัพย์สำหรับการดูแลงานขายเพื่อเพิ่มการทำงานได้อย่างมีประสิทธิภาพมากขึ้น เข้าถึงข้อมูลได้สะดวกมากยิ่งขึ้น และการจัดการใน ส่วนของ SEO (Search engine optimization) หรือการเข้าถึงของลูกค้าเพื่อนำไปต่อยอดในส่วนของ การตลาดเพิ่มเติมได้

 จากผลการสร้างระบบและหาประสิทธิภาพของระบบบริหารจัดการอสังหาริมทรัพย์เพื่อจัดการข้อมูลอย่างเป็นระบบ สำหรับการขาย สามารถทำงานได้จริงตามที่ออกแบบ แบ่งการทดสอบเป็น 4 ด้าน คือ 1) ด้านการนำเข้าข้อมูลระบบ 2) ด้านการประมวลผล 3) ด้านการรายงานข้อมูลระบบ 4) ด้าน ความปลอดภัยระบบ โดยจุดเด่นของระบบบริหารจัดการอสังหาริมทรัพย์คือ ความสะดวกในการใช้งานที่มีต่อ ผู้ใช้งาน และตัวแทนจำหน่าย ความสามารถการเข้าสู่ระบบ ความสามารถในการเพิ่มประเภทของโครงการ และแก้ไขได้ ความสามารถในการแสดงข้อมูลโครงการ ความสามารถในการแสดงแบบฟอร์มให้กรอก ความสามารถในการแสดงข้อมูลสมาชิกทั้งหมดได้ ความสามารถในการจัดการแก้ไขหน้าตาของเว็บไซต์ภายใน ระบบได้ ความสามารถในการเพิ่มบทความและข่าวสารภายในระบบได้ ความสามารถในการแสดงข้อมูล โครงการในระบบหน้าบ้านอย่างเป็นระเบียบ ความสามารถในการแบ่งประเภทของโครงการ ความถูกต้องใน การเข้าสู่ระบบ ความถูกต้องในการเพิ่ม ลบ และแก้ไขข้อมูลสมาชิกในระบบ ความน่าใช้ของระบบในภาพรวม การตรวจสอบสิทธิ์ของผู้ใช้เพื่อเข้าถึงข้อมูลในระดับต่างๆ การเปลี่ยนรหัสผ่านโดยผู้ใช้ระบบ การบันทึกข้อมูล การใช้งานต่างๆในระบบไว้ มีความเหมาะสมอยู่ในระดับมากที่สุด